Huatone'si'dak vino hua̱to̱e̱' ayda kenpa'ti kuruga̱da o̱'e̱po konige̱po huabo vino sine' hue̱biahued onjoyhue'dik o̱'e̱ne . Huatone'si'dakyo huabo vino onjoyhue'dik o̱'i̱ka'ne . Huatone'si'dakyo huabo vino enjoynayo o'hue̱poagpo huasi'dak on'titagonapo . Vino o'surukapo kenpa'ti huasi'dak ke'poda o'su'huitonapo , dakhue'da o̱'e̱a̱po . Huabo vino huabosi'dakyo onjoydik o̱'e̱ne . Huasi'dak vinoere huadak o̱'e̱a̱po . Konigti adhuea'pane' o̱gkika'nig kahue'dik yanika' . Do'hued huabo e'manmadikayo'da yan'nigpe̱i̱ka'po ya̱g'kika' . Konigti konig adhuea'pane' o̱gkika'uynig nogi̱ti kika'dik manahue' i̱jje̱po huabo e'manmadikayo'da on'madikika'ne . — Jesúsa o'mana'uyate .
